ברנדון פלאוורס

ברנדון ריצ'רד פלאוורס (באנגלית: Brandon Richard Flowers; נולד ב-21 ביוני 1981) הוא זמר וכותב שירים אמריקאי. פלאוורס הוא סולן להקת הרוק האמריקאית, הקילרס. בשנת 2010 הוציא פלאוורס אלבום סולו ראשון בשם Flamingo. אלבום הסולו השני של פלאוורס, The Desired Effect, יצא לאור בשנת 2015. ברנדון פלאוורס נולד בהנדרסון, נבדה, ארצות הברית. אביו טרי היה בעל מכולת, ואמו ג'ין, עקרת בית. הוא הצעיר מבין שישה ילדים. יש לו ארבע אחיות: סטפני, שלי, איימי ואפריל, ואח אחד, שיין. כשהיה בן שמונה, עברה משפחתו לפייסון, יוטה. כשהיה בתיכון עבר ברנדון ללאס וגאס כדי לגור עם דודתו וסיים את לימודי תיכון "Chaparral" בשנת 1999. ערך מורחב – הקילרס פלאוורס הצטרף לקילרס כאשר ראה מודעה בעיתון שפורסמה על ידי חבר הלהקה, דייב קונינג. לאחר מכן הצטרפו הבסיסט מארק סטורמר והמתופף רוני ונוצ'י, והחבורה הפכה לרשמית באוגוסט 2002. בשנת 2004 יצא לאור אלבומה הראשון של הלהקה, Hot Fuss. האלבום השני, Sam's Town, יצא בשנת 2006, והאלבום השלישי, Day & Age יצא בשנת 2008. אלבום האוסף שלהם, Sawdust יצא בשנת 2007. בשנת 2009, הלהקה הוציאה לאור אלבום הופעה חיה, וDVD שנקראים Live from the Royal Albert Hall. לאחר הפסקה של מספר שנים בהן חברי הלהקה פנו לקריירות סולו, הוציאה הלהקה את אלבום האולפן הרביעי שלה, Battle Born, בשנת 2012 ובשנת 2017 הוציאה את האלבום החמישי, Wonderful Wonderful. נכון להיום, הלהקה מכרה מעל 6 מיליון אלבומים בארצות הברית, מעל 5 מיליון אלבומים בבריטניה, ומעל 15 מיליון ברחבי העולם. אלבום הסולו הראשון של ברנדון, Flamingo, יצא לאור ב-6 בספטמבר 2010 בבריטניה ואירלנד, וכשבועיים לאחר מכן, ב-14 בספטמבר, בארצות הברית וקנדה. הסינגל הראשון מתוך האלבום, "Crossfire", יצא לאור ב-21 ביוני 2010. הקליפ לשיר יצא כחודש לאחר מכן, ב-8 ביולי. בקליפ השתתפה השחקנית שרליז ת'רון. האלבום זכה לשבחים ולביקורות חיוביות ממבקרי המוזיקה והגיע למקום הראשון במצעד האלבומים של בריטניה, שם גם הגיע למעמד זהב. ב-24 בפברואר 2015 הודיע פלאוורס כי אלבומו השני, The Desired Effect, צפוי לצאת לאור ב-18 במאי באותה השנה. ב-23 במרץ, כחודשיים לפני הוצאת האלבום, יצא לאור הסינגל הראשון ממנו, "Can't Deny My Love". ב-13 באפריל 2015 יצא לאור הסינגל השני מהאלבום, "Still Want You", יחד עם הקליפ לשיר. שבועיים לאחר מכן, ב-27 באפריל, יצא לאור הסינגל השלישי מהאלבום, "Lonely Town". האלבום יצא לאור ב-15 במאי 2015, וכמו אלבום הסולו הקודם של פלאוורס, הגיע גם הוא לפסגת מצעד האלבומים של בריטניה. את האלבום מקדם פלאוורס בסיבוב ההופעות "The Desired Effect Tour", שהחל ב-12 במרץ 2015 וצפוי להסתיים ב-11 באוקטובר באותה השנה. פלאוורס נישא לטאנה ברוק מונדקוסקי ב-2 באוגוסט 2005. לזוג שלושה בנים, אמון, נולד ב-2007, גאנר, נולד ב-2009, והנרי, נולד ב-2011. פלאוורס הוא מורמוני, והוא חבר בכנסיית ישו המשיח של קדושי אחרית הימים. ערך מורחב – דיסקוגרפיה של הקילרס 2004: Hot Fuss 2006: Sam's Town 2008: Day & Age 2012: Battle Born 2017: Wonderful Wonderful 2020: Imploding the Mirage 2010: Flamingo 2015: The Desired Effect אתר האינטרנט הרשמי של ברנדון פלאוורס ברנדון פלאוורס, ברשת החברתית פייסבוק ברנדון פלאוורס, ברשת החברתית אקס (טוויטר) ברנדון פלאוורס, ברשת החברתית אינסטגרם ברנדון פלאוורס, סרטונים בערוץ היוטיוב ברנדון פלאוורס, במסד הנתונים הקולנועיים IMDb (באנגלית) ברנדון פלאוורס, באתר אפל מיוזיק (באנגלית) ברנדון פלאוורס, באתר ספוטיפיי ברנדון פלאוורס, באתר Last.fm (באנגלית) ברנדון פלאוורס, באתר AllMusic (באנגלית) ברנדון פלאוורס, באתר MusicBrainz (באנגלית) ברנדון פלאוורס, באתר דיזר ברנדון פלאוורס, באתר Yandex.Music (ברוסית) ברנדון פלאוורס, באתר Discogs (באנגלית) ברנדון פלאוורס, באתר Songkick (באנגלית) ברנדון פלאוורס, באתר Genius ברנדון פלאוורס, באתר בילבורד (באנגלית) ברנדון פלאוורס, באתר טיידל (באנגלית) שרון מולדאבי, ‏הפרחים לברנדון, באתר ‏מאקו‏, 18 בספטמבר 2010 דפנה לוסטיג‏, רוצח המונים: על אלבום הסולו של ברנדון פלאוורס פלמינגו, באתר וואלה, 15 בספטמבר 2010 מאיה פישר, ‏בתפקיד הנינג'ה: שרליז ת'רון, באתר ‏מאקו‏, 11 ביולי 2010 Brandon Flowers' album has The Desired Effect on the Official Albums Chart